Page:Claude McKay Constab Ballads.djvu/50



Ko how de jackass

Lay do’n in de road;

An’ him ondly car’

Little bit o’ load.

Kue, jackass, git up!

’Tan’ up ’pon you’ foot!

Dis ya load no load,

You’s a lazy brut’.

Me no know wha’ mek

Pa won’ swop you too;

For dere’s not a t’ing

Wut while you can do.

Ef you car’ no load,

It is all de same;

Hamper on or no,

’Tis de ushal game.

Póliceman a come

Fe go mek a row,

All because o’ you

Wid you’ wutless now.